ড. শাহেদ তিববতি অনুবাদে প্রাপ্ত চর্যাপদের টীকার পুষ্পিকার উলেস্নখ করে বলেছেন যে, মূল আকরগ্রন্থটিতে ১০০টি চর্যাপদ ছিল। তার মধ্যে কেবল পঞ্চাশটি চর্যাপদের সন্ধান পাওয়া গেছে। মূল আকরগ্রন্থ না পাওয়ায় বাকি পঞ্চাশটি চর্যার সন্ধান মেলেনি। স্বভাবতই ধারণা করা হয় যে, শাস্ত্রী সংগৃহীত চর্যাপদের সমকালে আরো চর্যা প্রচলিত ছিল। পরবর্তীকালে বিশের দশকে ভাষাবিদ সুনীতিকুমার চট্টোপাধ্যায় এ-অভিমত ব্যক্ত করেছিলেন যে, নেপালের বৌদ্ধবিহারের স্থবিরদের মুখে আরো পদ প্রচলিত আছে। চলিস্নশের দশকে শশিভূষণ দাশগুপ্তও এ-ধারণা করেন যে, হরপ্রসাদ শাস্ত্রী-সম্পাদিত চর্যাপদের বাইরেও চর্যার অসিত্মত্ব রয়েছে। এরপর গবেষক ও প–তদের চেষ্টায় বেশ কিছু চর্যাপদ সংগৃহীত হয়।